stanford-oval/wikipedia huggingface dataset:
בננות (סרט, 2013)

| --- | --- |

כרזת הסרט
 בימוי:  איתן פוקס
 תסריט:  אלי ביז'אווי, איתן פוקס
 עריכה:  רון עומר 
 שחקנים ראשיים:  עפר שכטר   ענת וקסמן   יעל בר זוהר   דאנה איבגי  אפרת דור  קרן ברגר  
 מוזיקה:  חיים פרנק אילפמן 
 צילום:  דני שניאור
 מדינה:  ישראלישראל
 חברה מפיצה:  Cirko Film 
 שיטת הפצה:  וידאו על פי דרישה 
 הקרנת בכורה:  14 במרץ 2013
 משך הקרנה:  90 דק' 
 שפת הסרט:  עברית
 סוגה:  סרט קומדיה 
 מקום התרחשות:  פריז, תל אביב-יפו 
 דף הסרט ב־IMDb
 
בננות הוא קומדיה רומנטית-מוזיקלית של הבמאי איתן פוקס, (שגם שותף לכתיבת התסריט עם אלי ביז'אווי) שיצאה לאקרנים בבתי הקולנוע ב-2013. הסרט מספר את סיפורם של 5 נשים וגבר אחד הגרים בשכנות ומוצאים את עצמם לגמרי במקרה מתמודדים ב-"יוניברסונג", תחרות שירה בינלאומית הדומה לאירוויזיון. מככבים בו עפר שכטר, יעל בר-זוהר, ענת וקסמן, אפרת דור, דאנה איבגי וקרן ברגר. הסרט נרכש להפצה במדינות שונות, ביניהן אנגליה, צרפת, טיוואן וברזיל, הוקרן בקרוב ל-30 פסטיבלים ברחבי העולם וזכה לביקורות אוהדות מעבר לים, בין השאר ב-Variety האמריקאי ובגרדיאן הבריטי. הסרט כולל גם הופעת אורח של השחקן הצרפתי אדוארד בר בתפקיד עצמו.
עלילה

מדי שנה מתכנסים שישה שכנים (עופר, קרן, דאנה, אפרת, ענת ויעל) כדי לצפות יחדיו בתחרות הזמר השנתית המכונה "יוניברסונג". באחת הפגישות מחליטה החבורה לעודד את ענת, אחת מבנות החבורה שבעלה עזב אותה, ונסע לתאילנד. הם מחברים עבורה שיר ומקליטים אותו בטלפון הסלולרי.
עופר מחליט לשלוח את ההקלטה לוועדה שבוחרת את נציגיה של ישראל לתחרות הבינלאומית, והחבורה נבחרת לייצג את ישראל בתחרות השנתית הבאה. הגורמים המקצועיים שמונו להכינם לתחרות משנים את הגרסה המקורית והפשוטה להפקה מסחרית ונוצצת, הכוללת שינוי קצבי של המוזיקה וביגוד בשלל צבעים. דאנה שלא רצתה להשתתף ומתחבטת כל העת, מצטרפת ללהקה ומחזקת את הצד האותנטי, להופיע בצניעות על הבמה. החבורה נאבקת בוועדה למען מטרתה: לייצג את ישראל עם הגרסה המקורית. אך הוועדה מחליטה שלא לאשר נסיעתם. ועליהם להשיג מאה אלף שקל לשם כך.
לבסוף מצליחה הלהקה לטוס לפריז ולהתחרות ב"יוניברסונג", ואליה מצטרפת גם שרת התרבות של ישראל. הלהקה וזוכה במקום השני. השרה מרוצה מהתוצאה, כי כך לא תאלץ לארח את היוניברסונג בשנה הבאה.
עלילות המשנה עוסקות בניסיונותיה של אפרת להצליח כזמרת אינדי, בקשר הרומנטי בין עופר לבן זוגו אסף (אלון לוי), ובהתמודדות שלו מול הוריו השמרנים (אושיק לוי ואיילת מרגלית).
דמויות

| שחקן/ת | דמות | אודות הדמות |
| --- | --- | --- |
| עפר שכטר | עופר רגב | מנהל גן ילדים, שמופיע באופן קבוע מול ילדי הגן עם שירי פופ ישנים. חובב של תחרות היוניברסונג השנתית ושולח לגוף השידור הציבורי "שידור לעם" את השיר שהקליט יחד עם השכנים כדי לנחם את ענת. בזוגיות עם אסף. |
| ענת וקסמן | ענת | מנהלת מאפייה בשם "ענת אופה", שעל שמה עופר גם קרא ללהקה כששלח את השיר. אמא לבן מתבגר בשם דדי (עונג אפרון) ובת בשם שירה (נריה זהבי) שגם נמצאת בגן של עופר. בעלה גלי (גלי רשף) עזב אותה וטס לתאילנד בטענה שהיא "קונטרול פריק". |
| יעל בר זוהר | יעל כהאן | עורכת דין שבעברה זכתה בתואר מלכת היופי של ישראל, ולא ששה לחזור למציאות בה היא הייתה אישיות מפורסמת בשל בחירתה לייצוג בתחרות. נמצאת בזוגיות עם אחד מחברי המשרד שלה (ליאור אשכנזי). לאחר שהלהקה נקלעה לקשיים בעקבות אי הסכמות עם ערוץ הטלוויזיה, היא מחליטה למשוך את כל החסכונות שלה כדי לכסות את סכום הכסף הנדרש. במקביל היא מחפשת עבודה חדשה. |
| דאנה איבגי | דאנה | היועצת של שרת התרבות (שרה וינו-אלעד), שגוערת בה על היבחרותה בזמן שרק בתחרות שעברה איחלה הצלחה לנציג הישראלי בתחרות. בזוגיות עם זוהר (עופר חיון). מתגוררת עם אביה (שמעון מימרן), ומרגישה הרבה מהמועקה שלה בגללו. |
| אפרת דור | אפרת פרי | זמרת רוק אנונימית. בזוגיות עם רותי (רותי אסרסאי). יצרה יחד עם שכניה את "שיר לענת", שאיתו הופיעו בתחרות. |
| קרן ברגר | קרן | בלוגרית. סובלת מבעיות דיסלקסיה, ובעיקר מאוהבת בגבר המופיע בתכנה שבה היא נעזרת כדי לפתור אותן, תוכנה שהוא גם יצר בעצמו וביצע איתה "אקזיט" (אורן שקדי). רגע לפני הנסיעה לפריז, היא פוגשת בו במקרה בשדרות רוטשילד, ומגלה שקוראים לו אביב ושהוא קורא קבוע של הבלוג שלה, שלטענתו גם עזר לו להתמודד נפשית עם ההתעשרות הפתאומית. ישנם מספר קטעים בסרט בהם היא מקריינת את הטורים שלה, כליווי להשתלשלות העלילה. |
| שחקן/ת | דמות | אודות הדמות |
| --- | --- | --- |
| עונג אפרון | דדי | בנה של ענת. כועס עליה בגל היחסים שלה עם אביו. |
| נריה זהבי | שירה | ביתה של ענת. נמצאת בגן של עופר. |
| גלי רשף | גלי | עזב אותה וטס לתאילנד בטענה שהיא "קונטרול פריק" ולבסוף חוזר אליה. |
| אלון לוי | אסף | בן זוג של עופר. לא רוצה שידעו שהוא הומו. |
| ליאור אשכנזי | אין שם לדמות | בן זוגה של יעל כהאן. מנהל במשרד עו"ד. |
| שרה וינו-אלעד | שרת התרבות | שרת התרבות. |
| עופר חיון | זוהר | נהג של שרת התרבות ובן זוגה של דאנה. רוצה שהיא תעשה דברים לפי רצונה ולא לפי רצון של אחרים. |
| שמעון מימרן |  | אבא של דאנה. |
| רותי אסרסאי | רותי | בת זוגה של אפרת. |
| אורן שקדי |  | בן זוגה של קרן. |
| איילת מרגלית | אמא של אסף | האמא השמרנית של אסף. לא רוצה שידעו שאסף הומו כדי שלא יפגע שמה של החברה שלהם, שאסף הוא הפרזנטור שלה. |
| אושיק לוי | אבא של אסף | האבא השמרני של אסף. לא רוצה שידעו שאסף הומו כדי לא לפגוע בחברה שלהם שהוא הפרזנטור שלה. |
| שחקן/ת | דמות | אודות הדמות |
| --- | --- | --- |
| יעקוב נציג | אורי הוכמן | מנהל מחלקת הבידור ב"שידור לעם". |
| במאי הלהקה | מושיק גלאמין | במאי הלהקה |
| פאני | טלי אורן | היחצ"נית מטעם "שידור לעם". |
פסקול הסרט

לסרט לא יצא פסקול רשמי, אולם נכללו בו מספר שירים מוכרים.
Love Will Keep Us Together, ביצוע: Captain & Tennille (שיר הפתיחה)
Amour, בביצוע: מייקל הרפז (השיר הישראלי ביוניברסונג)
שיר לענת, ביצוע: אפרת דור, יעל בר זוהר, עופר שכטר, דאנה איבגי, קרן ברגר וענת וקסמן
Tout, tout pour ma chérie, בביצוע: Michel Polnareff
Jeans on, בביצוע: David Dundas
Vous les Copains, בביצוע: Sheila
Yes Sir, I Can Boogie בביצוע: Baccara
All kinds of everything, בביצוע: Dana
Laisse Moi T'Aimer, בביצוע: Mike Brant
You Light Up My Life, בביצוע: LeAnn Rimes
Primadonna, בביצוע: ולדי בלייברג (השיר הרוסי ביוניברסונג)
הללויה, בביצוע: חלב ודבש (שיר הסיום)
הערות שוליים

↑  Ronnie Scheib, Ronnie Scheib, Film Review: ‘Cupcakes’, Variety, ‏2014-02-13 (באנגלית)
| סרטי איתן פוקס |
| --- | --- | --- |
| סרטים באורך מלא | שירת הסירנה (1994) • יוסי וג'אגר (2002) • ללכת על המים (2004) • הבועה (2006) • הסיפור של יוסי (2012) • בננות (2013) • סאבלט (2020) |  |
| סרטים קצרים | אפטר (1990) • בעל בעל לב (1998) |  |
| טלוויזיה | טלוויזיה |  |
| סדרות ומיני-סדרות | פלורנטין (1997) • תמיד אותו חלום (2009) • משפחה טובה (2014) |  |
עיר מקלט (סרט, 2013)

| --- | --- |
עטיפת התקליטור
עטיפת התקליטור
 בימוי:  עמיקם קובנר
 הופק בידי:  רועי קורלנד, גלעד גרינשפן
 תסריט:  עמיקם קובנר
 עריכה:  אסף לפיד
 שחקנים ראשיים:  נבו קמחי לנה אטינגר אושרי כהן רותם זיסמן כהן
 מוזיקה:  אלברטו שוורץ
 צילום:  איתי מרום
 מדינה:  ישראל ישראל
 חברה מפיצה:  סרטי יונייטד קינג
 הקרנת בכורה:  2013
 משך הקרנה:  78 דקות
 שפת הסרט:  עברית
 דף הסרט ב־IMDb
עיר מקלט הוא סרט קולנוע ישראלי שיצא לאקרנים בשנת 2013 בכתיבתו ובבימויו של עמיקם קובנר, עם נבו קמחי, לנה אטינגר, אושרי כהן ורותם זיסמן כהן בתפקידים הראשיים.
הצילומים החלו ב-2011 ובתחילה אמור היה הסרט להיקרא בשם "הפסקת אש".
העלילה היא על מערכת יחסים מורכבת בין זוג חילוני לזוג דתי החולקים דירה אחת, במהלך מלחמת לבנון השנייה בתל אביב שהפכה עיר מקלט לרבים שהגיעו מהצפון המופגז. דרך הקונפליקטים ומערכות היחסים הנרקמות בין הדמויות, משתקפים המתחים והפערים שקיימים בחברה הישראלית: דתיים – חילונים, ימנים – שמאלנים.
הסרט היה מועמד לפרס ג'ורג' הקדוש בפסטיבל הסרטים הבין-לאומי במוסקבה (2014).
תקציר העלילה

בועז (נבו קמחי) וילי (לנה אטינגר) הם זוג נשוי הגר בתל אביב. הם מתפרנסים מחנות למכירת ציפורים ומספרת כלבים. אין להם ילדים, ולאחר מספר ניסיונות נכנסה ילי להריון, אך החליטה לעבור הפלה בשבוע 24 לאחר שנתגלה מום לב מסובך בעובר. עובדה זאת משפיעה על הזוגיות שלהם.
הימים הם ימי מלחמת לבנון השנייה וילי מחליטה להזמין זוג מהצפון המופגז. מגיע אליהם זוג צעיר – מוטי (אושרי כהן) וקרן (רותם זיסמן כהן). קרן נמצאת בהיריון מתקדם, דבר שמעכיר את מצב רוחם של בועז וילי.
בארוחה מבקש מוטי כלים חד פעמיים בגלל הכשרות. הוא מתחיל להתווכח עם בועז על המלחמה. לבועז יש דעות ליברליות שמאלניות והוא מדבר על הפסקת המלחמה וחתירה לשלום בעוד שמוטי דוגל בדעות ימניות שצריך להחריף את המלחמה כי אין עם מי לדבר.
מוטי מצטרף לילי בריצות והם מתחילים להתקרב. הוא צעיר יותר מבועז וזה מסתכל על שניהם בזעם. בעזרת ידידו אמנון (אייל רוזלס) הוא מוצא למוטי עבודה כנהג הסעות במשרד הביטחון. כל זאת כדי להרחיק אותו מילי.
לבסוף קרן יולדת בן ובועז וילי מסתכלים על הזוג הצעיר והתינוק בקנאה.
צוות השחקנים

| שם השחקן/ית | שם הדמות | הערות |
| --- | --- | --- |
| נבו קמחי | בועז |  |
| לנה אטינגר | ילי |  |
| אושרי כהן | מוטי |  |
| רותם זיסמן כהן | קרן |  |
| אייל רוזלס | יוני | ידיד של בועז |
| יוסף קליינר | אמנון | שכן |
מבצע קהיר

| --- | --- |
כרזת הסרט
כרזת הסרט
 בימוי:  מנחם גולן ורפאל נוסבאום
 הופק בידי:  יורם גלובוס מנחם גולן
 תסריט:  אלכסנדר רמתי, מרק בהם
 שחקנים ראשיים:  אודי מרפי ג'ורג' סנדרס מריאנה קוך גילה אלמגור יוסף ידין בומבה צור איתן פריבר
 מוזיקה:  דובי זלצר
 צילום:  יצחק הרבסט
 מדינה:  ישראל, גרמניה 
 חברת הפקה:  CCC Film 
 חברה מפיצה:  American International Pictures 
 הקרנת בכורה:  פברואר 1966 (ישראל);  יוני 1966 (מערב גרמניה)
 משך הקרנה:  99 דק' 
 שפת הסרט:  אנגלית
 סוגה:  סרט ריגול, סרט דרמה 
 מקום התרחשות:  איטליה 
 דף הסרט ב־IMDb
 
מבצע קהיר הוא סרט קולנוע, קופרודוקציה ישראלית-מערב גרמנית, שחלקו צולם בישראל והופץ מחוצה לה בשמות Trunk to Cairo, Cairo Campaign ובגרמנית: Einer spielt falsch.
זהו סרט ריגול דובר אנגלית שהופק על רקע מרוץ החימוש בין ישראל ומצרים, המדענים הגרמנים במצרים ופרשת האיש במזוודה בשנות השישים, ובהשראת סרטי ג'יימס בונד. 
הסרט צולם בישראל בשנת 1965, בוים על ידי מנחם גולן ורפאל נוסבאום והוא מלווה מוזיקה שהלחין דובי זלצר. הקרנת הבכורה נערכה בקולנוע בן יהודה בתל אביב בסוף פברואר 1966.
בסרט השתתפו שחקנים ישראלים רבים ובהם יוסף ידין, גילה אלמגור, בומבה צור, אילנה עדן, זאב ברלינסקי ושלמה וישינסקי ולצדם השחקנים הזרים ג'ורג' סנדרס ואודי מרפי שמילא בסרט את תפקיד הסוכן החשאי, גיבור הסרט. העלילה מתרחשת בקהיר ובצילום הסרט נבחרה יפו לייצג את קהיר, הצילומים היו בין היתר ביפו העתיקה, כיכר השעון, קיסריה והרצליה, הסצנות של המפעל לייצור טילים צולמו בחורבות "בית החרושת לספירט" שהיה בחולות הרצליה (לא קיים היום).
עלילה

מייק מריק (אודי מרפי) הוא סוכן אמריקאי שתפקידו להשמיד מפעל לייצור טילים במצרים, המנוהל על ידי צוות מדענים גרמניים. הוא נפגש בקהיר עם מדען גרמני (ג'ורג' סנדרס), המפתח טיל המיועד להגיע לירח, אך יכול לשמש גם כטיל בליסטי. הגיבור בורח עם בתו של המדען, שבה התאהב באיטליה, שם הוא נלכד בידי סוכנים מצרים, המכניסים אותו למזוודה, אותה הם עומדים לשלוח במטוס לקהיר. האיטלקים תופסים את הסוכנים המצרים, פותחים את המזוודה ומגלים בה את גופתו של סוכן מצרי ולא את גיבור הסרט, שהצליח להיחלץ ממנה וטס לקהיר להמשיך במשימותיו.
פוגקו

| --- | --- |

Node של פוגקו בכנס SC19
 מידע כללי
 סוג:  מחשב-על
 מפתח:  RIKEN
 יצרן:  Fujitsu
 תאריך הפצה:  2020
 על שם:  הר פוג'י 
 הקודם בסדרה:  מחשב K 
 מידע טכני
 מערכת הפעלה:  Red Hat Enterprise Linux עם ליבה מותאמת אישית (McKernel)
 מעבד:  Fujitsu A64FX @ 2.0-2.2GHz בעל 48 ליבות   158,976 צמתים (Nodes) עם כוח חישוב כולל של 537.21 פטה-פלופס ל-FP64 וכוח חישוב של 4.3 אקסה-פלופס ל-INT8
 נפח אחסון:  9936x1.6TB NVMe SSD‏ (לכל 16 Nodes, ישנו Node המכונה Compute & Storage I/O והוא בעל האחסון), סה"כ 15.52PB של אחסון מבוסס NVMe   150PB shared Lustre FS   שירותי אחסון בענן
 זיכרון:  4.85PB מבוסס HBM2 במהירות של 163PB/s
 קישוריות:  Tofu Interconnect D   PCIe Gen3 x16
 מידות
 r-ccs.riken.jp/fugaku
 
פוגקו (ביפנית: 富岳; בתעתיק לעברית: פוּיֵה; על שם הר פוג'י) הוא מחשב-על, אשר ממוקם במכון המחקר RIKEN בקובה, יפן ועד ספטמבר 2022, דורג במקום הראשון ברשימת טופ500 כמחשב העל המהיר ביותר בעולם, עם כוח חישוב של 537.21 פטה-פלופס (וכוח חישוב תאורטי של עד 4.3 אקסה-פלופס). תחילת פיתוחו של המחשב החלה ב-2014 והוא צפוי להיכנס לפעולה במהלך שנת 2021, כאשר הוא משמש כממשיכו של מחשב העל מחשב K. זהו מחשב העל הראשון המבוסס על ארכיטקטורת ARM, אשר מגיע למקום הראשון ברשימת טופ500. פוגקו מהווה את מערכת המחשוב השנייה בעולם שהגיעה לכוח חישוב של אקסה-פלופס (אנ'), כאשר הראשונה היא פרויקט Folding@home שהגיעה לכוח חישוב של 1.5 אקסה-פלופס במרץ 2020 במהלך מגפת הקורונה. נכון לנובמבר 2024, המחשב מדורג במקום השישי ברשימת טופ500.
היסטוריה

ב-2018, מגזין Nikkei העריך כי עלות הפרויקט תסתכם בכ-130 מיליארד ין יפני (כמיליארד דולר אמריקני).
ב-23 במאי 2019, מכון RIKEN הכריז כי שמו של מחשב העל יהיה פוגקו. באוגוסט 2019, הלוגו של פוגקו נחשף - הוא מתאר את הר פוג'י ומסמל את "הביצועים הנעלים של פוגקו" ואת "המגוון הרחב של המשתמשים שלו". בנובמבר 2019, האבטיפוס של פוגקו זכה במקום הראשון ברשימת גרין500. המשלוח של מדפי הציוד למכון RIKEN החל ב-2 בדצמבר 2019 והושלם ב-13 במאי 2020. ביוני 2020, פוגקו נהפך למחשב העל המהיר ביותר בעולם ברשימת טופ500, כאשר הוא עוקף את מחשב העל Summit של IBM.
פוגקו שומש למחקר על מסיכות, בסיוע למיגור התחלואה בזמן מגפת הקורונה.
מפרט > חומרה

פוגקו נבנה על בסיס מעבדי A64FX תוצרת Fujitsu. המעבד עצמו מבוסס על ארכיטקטורת ARMv8.2 ומאמץ את הרחבות סילומיות וקטורית למחשבי על. פוגקו תוכנן כך שהוא יהיה מהיר פי 100 יותר ממחשב K, כך שכוח החישוב הכולל שלו יגיע ל-1 אקסה-פלופס וכן שתהיה לו שימושיות רבה בעולם.
התכנון המקורי לפוגקו כלל 158,976 מעבדי A64FX שחוברו זה לזה בשיטת "היתוך טורוס" (אנ') אשר פותחה על ידי Fujitsu. בנובמבר 2020, פוגקו שודרג בכך שנוספו לו מעבדים וליבות נוספות.
מפרט > תוכנה

פוגקו משתמש בליבת לינוקס מותאמת אישית בשם IHK/McKernel, אשר תוארה בתור "ליבת מערכת הפעלה קלת משקל". מערכת ההפעלה משתמשת בלינוקס ובליבת McKernel במקביל וכן זו לצד זו. סילמוציות תובעיות רצות על בסיס ליבת McKernel, כאשר לינוקס מריצה את כלל השירותים והתוכנות האחרות.
מעבר לתוכנות מערכת, פוגקו מריץ תוכנות רבות, אשר כוללות גם מבחני ביצועים. על ידי שימוש בתוכנת מבחני הביצועים HPL, אשר נמצאת בשימוש לדירוג ברשימת טופ500, פוגקו נמצא בסולם הפטה-פלופס ונמצא במחצית הדרך להגעה לאקסה-פלופס. בנוסף לכך, פוגקו שבר שלושה שיאי עולם במבחני ביצועים אחרים, אשר כוללים את HPL-AI - שבו פוגקו הגיע לכוח חישוב של 2.0 אקסה-פלופס ובכך היווה את מערכת המחשוב הראשונה שהגיעה לסולם האקסה-פלופס באותו מבחן ביצועים.
מפרט > ביצועים

הביצועים הראשונים של פוגקו שדווחו, הגיעו לשיא של 416 פטה-פלופס במבחן הביצועים הגבוהים LINPACK (אנ') בקטגוריית נקודה צפה בדיוק כפול (אנ') (FP64), אשר משמשת לדירוג ברשימת טופ500. לאחר עדכון החומרה בנובמבר 2020, הביצועים של פוגקו הגיעו לשיא של 442 פטה-פלופס.
כמו כן, פוגקו הגיע למקום הראשון במבחני הביצועים Graph 500,‏ HPL-AI ו-HPCG והיה למחשב העל הראשון שהגיע למקום הראשון בכל ארבעת מבחני הביצועים בו זמנית.
לאחר עדכון החומרה, פוגקו העלה את ביצועיו במבחן הביצועים HPC-AI בקטגוריית נקודה צפה בדיוק מעורב, מ-1.4 אקסה-פלופס ל-2.0 אקסה-פלופס. זוהי הפעם הראשונה בה מחשב על משיג תוצאות כלשהן במבחן ביצועים מבוסס נקודה צפה (חצי דיוק/דיוק רגיל/דיוק כפול = FP16/FP32/FP64 בהתאמה) אשר הגיעו לסולם האקסה-פלופס. אף על פי שבעדכון החומרה, כמות הליבות הועלתה ב-4.5% בלבד, ל-7,630,848 ליבות A64FX, התוצאות בפועל הראו עלייה חדה יותר בביצועים ממה שצופה (אף על פי שפוגקו לא משתמש ברכיבי עיבוד נוספים, כמו כרטיסים גרפיים ל-GPGPU), 6.4% יותר כוח חישוב מאשר במבחן הביצועים הראשון, שיא עולמי.
ביצועיו של פוגקו מתעלים על ביצועיהם של ארבעת מחשבי העל המהירים ביותר ברשימת טופ500 יחדיו.
הערות שוליים

↑  Fugaku System Configuration, באתר RIKEN (באנגלית)
↑  נאמי סוגיאורה, Supercomputer Fugaku, named after Mt. Fuji, makes its debut, באתר Asahi, ‏‏16 ביוני 2020 (באנגלית)
1 2 3 4  ד"ר איאן קוטרס, New #1 Supercomputer: Fugaku in Japan, with A64FX, take Arm to the Top with 415 PetaFLOPs, באתר Anandtech, ‏‏22 ביוני 2020 (באנגלית)
1 2  Fugaku Retains Title as World’s Fastest Supercomputer, באתר HPC Wire, ‏‏17 בנובמבר 2020 (באנגלית)
↑  Specifications - Supercomputer Fugaku, באתר Fujitsu (באנגלית)
↑  Japan’s Fugaku gains title as world’s fastest supercomputer, באתר RIKEN, ‏‏23 ביוני 2020 (באנגלית)
↑  ג'ייסון דוריאר, The World’s New Fastest Supercomputer Is an Exascale Machine for AI, באתר Sigularity Hub, ‏‏25 ביוני 2020 (באנגלית)
1 2  スーパーコンピュータ「富岳」プロジェクト, באתר RIKKEN (ביפנית)
↑  אנטון שילוב, Folding@Home Reaches Exascale: 1,500,000,000,000,000,000 Operations Per Second for COVID-19, באתר AnandTech, ‏‏26 במרץ 2020 (באנגלית)
↑  אקיי טומוהיסה, お値段1300億円のポスト「京」、IT業界は今度こそ生かせるか, באתר Nikkie, ‏‏14 בספטמבר 2018 (ביפנית)
↑  דון קלארק, Japanese Supercomputer Is Crowned World’s Speediest, באתר הניו יורק טיימס, ‏22 ביוני 2020 (באנגלית)
↑  ポスト「京」の名称 「富岳（ふがく）」に決定, באתר RIKEN, ‏‏23 במאי 2019 (ביפנית)
↑  R-CCS announced the Fugaku logo, באתר RIKEN, ‏‏27 באוגוסט 2019 (באנגלית)
↑  רשימת גרין500 לנובמבר 2019, באתר טופ500 (באנגלית)
↑  Fugaku prototype named greenest supercomputer, באתר RIKEN, ‏‏18 בנובמבר 2019 (באנגלית)
↑  Fujitsu Begins Shipping Supercomputer Fugaku, באתר Fujitsu, ‏‏2 בדצמבר 2019 (באנגלית)
↑  Delivery of the Supercomputer Fugaku has been Completed, באתר RIKEN, ‏‏13 במאי 2020 (באנגלית)
↑  ג'סטין מקקורי, Non-woven masks better to stop Covid-19, says Japanese supercomputer, באתר הגרדיאן, ‏26 באוגוסט 2020 (באנגלית)
↑  ג'סטין מקקורי, Face shields ineffective at trapping aerosols, says Japanese supercomputer, באתר הגרדיאן, ‏22 בספטמבר 2020 (באנגלית)
↑  אנה ריבקין, האם מסכות הפנים מגינות מנגיף הקורונה?, במדור "שאל את המומחה" באתר של מכון דוידסון לחינוך מדעי, 12 ביולי 2020
↑  ポスト「京」のCPUの仕様を公表, באתר Fujitsu, ‏‏22 באוגוסט 2018 (ביפנית)
↑  スパコン「京」後継機は「富岳」　計算性能100倍、21年稼働, באתר Mainichi, ‏‏23 במאי 2019 (ביפנית)
↑  מיכאל פלדמן, Fugaku Remakes Exascale Computing In Its Own Image, באתר Next Platform, ‏‏9 בדצמבר 2019 (באנגלית)
1 2 3  רשימת טופ500 לנובמבר 2020, באתר טופ500 (באנגלית)
↑  Outline of the Development of the Supercomputer Fugaku, באתר RIKEN (באנגלית)
↑  McKernel, באתר RIKEN (באנגלית)
↑  mckernel, באתר GitHub (באנגלית)
↑  סאם ביופורד, ARM-based Japanese supercomputer is now the fastest in the world, באתר The Verge, ‏‏23 ביוני 2020 (באנגלית)
↑  Supercomputer Fugaku - Supercomputer Fugaku, A64FX 48C 2.2GHz, Tofu interconnect D, באתר טופ500 (באנגלית)
↑  דירוג HPCG לנובמבר 2020, באתר טופ500 (באנגלית)
ולריה מתחתנת

| --- | --- |

כרזת הסרט
 בימוי:  מיכל ויניק
 הופק בידי:  איילת קייט, אמיר הראל
 תסריט:  מיכל ויניק
 עריכה:  מאיה קניג
 שחקנים ראשיים:  לנה פרייפלד 
 מוזיקה:  דפנה קינן
 צילום:  גיא רז
 מדינה:  ישראל ישראל
 חברה מפיצה:  יונייטד קינג
 הקרנת בכורה:  2023
 משך הקרנה:  78 דקות
 שפת הסרט:  עברית, רוסית, אנגלית
 סוגה:  סרט דרמה 
 דף הסרט ב־IMDb
 
ולריה מתחתנת, הוא סרט קולנוע ישראלי שעלה לאקרנים בשנת 2023 בכתיבה ובימויו של מיכל ויניק, עם לנה פרייפלד, יעקב זדה דניאל, דאשה טבורונוביץ' ואברהם שלום לוי בתפקידים הראשיים.
מיכל ויניק זכתה בפרס אופיר לתסריט המקורי הטוב ביותר בטקס פרסי אופיר לשנת 2022, שבו היו לסרט 14 מועמדויות לפרס אופיר - פרס אופיר לסרט העלילתי הטוב ביותר (מיכל ויניק), פרס אופיר לבמאי הטוב ביותר (מיכל ויניק) פרס אופיר לשחקן הראשי הטוב ביותר (יעקב זדה דניאל), פרס אופיר לשחקנית הראשית הטובה ביותר (לנה פרייפלד), פרס אופיר לשחקן המשנה הטוב ביותר (אברהם שלום דוד), פרס אופיר לליהוק הטוב ביותר (אורית אזולאי), פרס אופיר לפסקול הטוב ביותר (רונן נגל, אשי מילוא), פרס אופיר לעיצוב האמנותי הטוב ביותר (שונית אהרוני), פרס אופיר לאיפור הטוב ביותר (שונית גבע), פרס אופיר לעריכה הטובה ביותר (מאיה קניג), פרס אופיר למוזיקה המקורית הטובה ביותר (דפנה קינן), פרס אופיר לצילום הטוב ביותר (גיא רז), פרס אופיר לעיצוב התלבושות הטוב ביותר (מאיה ליבוביץ').
כן זכה הסרט בפרס הסרט והתסריט הטובים ביותר בפסטיבל הסרטים הבינלאומי חיפה וזכה לשבחים בפסטיבלים בוונציה, טורונטו, מיאמי, טאלין, ציריך, אנטליה ועוד.
הסרט עוסק בתופעת "הכלות מאוקראינה" - נשים אוקראיניות שמגיעות לישראל להינשא בנישואי תועלת לגברים ישראלים. הגברים מבקשים מפלט מהבדידות והצעירות האוקראיניות מחפשות דרך לברוח מהמצוקה הכלכלית בארצן.
תקציר העלילה

כריסטינה (לנה פרייפלד) היא אזרחית אוקראינית שהתחתנה עם גבר ישראלי, מיכאל (יעקב זדה דניאל) וחיה איתו כבר ארבע שנים בישראל. לפרנסתה היא עובדת במכון יופי, חוסכת לטיפולי פוריות ואף רוצה לעבור גיור ולקבל אזרחות ישראלית.
מיכאל מתפרנס מהבאת כלות אוקראיניות לשם נישואין בישראל. הלקוח שלו כעת הוא איתן (אברהם שלום לוי) ששילם למיכאל 5,000 דולר עבור התיווך. הפעם הכלה המיועדת היא ולריה (דאשה טבורונוביץ'), אחותה הצעירה של כריסטינה.
כריסטינה ומיכאל מקבלים את ולריה בנתב"ג ומביאים אותה לדירתם הקטנה בבת ים, שם היא אמורה להיפגש עם איתן.
איתן נפגש עם ולריה והיא מוצאת חן בעיניו. הוא קונה לה סמרטפון ובאמצעותו הוא משוחח אתה. ולריה שקטה וכמעט אינה מגיבה. היא מסתכלת באחותה ומבינה שכריסטינה למעשה שבוייה בידי מיכאל, אין כאן אהבה וכי לפי רצונו היא יכולה להיות מגורשת בחזרה לאוקראינה.
היא מסתגרת בחדר הרחצה ומסרבת לצאת וזורקת את המפתח החוצה. מיכאל ואיתן מחפשים אותו לשווא בגשם שוטף. מיכאל מוכן לתת לאיתן אישה אחרת אך הוא מסרב.
לבסוף היא פותחת את הדלת, מיכאל קונה לה כרטיס בחזרה לאוקראינה וכריסטינה נפרדת ממנה בדמעות.
צוות השחקנים

| שם השחקן/ית | שם הדמות | הערות |
| --- | --- | --- |
| לנה פרייפלד | כריסטינה |  |
| דאשה טבורונוביץ' | ולריה |  |
| יעקב זדה דניאל | מיכאל |  |
| אברהם שלום לוי | איתן |  |
| הילה סורג'ון פישר | אתי | אחותו של מיכאל |
| ויקטוריה קוזאק | קטיה | ידידה של כריסטינה |
צ'רלי וחצי

| --- | --- |

 בימוי:  בועז דוידזון
 הופק בידי:  מפיק בפועל הנרי רוט, שותפים להפקה משה סיני ויצחק יוספיאן, מפיק משנה שמחה זבולוני, עוזר הפקה ג'ורג' שמחה
 תסריט:  אלי תבור
 עריכה:  אלן יעקובוביץ'
 שחקנים ראשיים:  יהודה בארקן זאב רווח טוביה צפיר דוד שושן משה איש כסית חיה קציר
 מוזיקה:  יאיר רוזנבלום
 צילום:  אמנון סלומון
 מדינה:  ישראל ישראל
 הקרנת בכורה:  1 בספטמבר 1974
 משך הקרנה:  96 דקות
 שפת הסרט:  עברית
 סוגה:  קומדיה, בורקס
 תקציב:  800,000 ל"י
 הכנסות:  698,000$
 דף הסרט ב־IMDb
כרזת הסרט משנת 1974
צ'רלי וחצי הוא סרט-קומדיה ישראלי שעלה לאקרנים בשנת 1974, השייך לסוגת סרטי-הבורקס. נחשב לאחד מהסרטים הישראלים המפורסמים והמצליחים בכל הזמנים: בשעתו, מכר "צ'רלי וחצי" 698,000 כרטיסים במדינת ישראל.
עלילה

צ'רלי בן-חנניה (יהודה ברקן) הוא נוכל משכונת מצוקה, המתפרנס מרמאויות וניהול הימורים בלתי-חוקיים ומסתייע במיקו (דוד שושן), נער בסיכון יתום, המתגורר בבקתה עלובה עם אחותו הגדולה לילי (גאולה נוני), שבן זוגה שוהה בארצות-הברית.
צ'רלי מתאהב בגילה זהר (חיה קציר), נערה בלונדינית יפהפייה, בת להורים עשירים מצפון תל אביב, שהוריה מנסים לשדך לה את רוברט דיאמנשטיין (טוביה צפיר), בנו החנון של בנימין דיאמנשטיין, אחד משותפיו לעסקים של מר זהר בחו"ל. היא מואסת בנער השעשועים האמריקאי, שמתעניין בעיקר במוזיקה קלאסית, גולף, ומוצאת חיבור עם צ'רלי. צ'רלי וגילה מוצאים כל פעם דרך להתחמק מרוברט ולבלות בלעדיו.
צ'רלי מנסה להסתיר את עיסוקו האמיתי, ומספר לגילה שאביו הוא "יבואן משקאות". האב, זכי (אריה אליאס), הוא אלכוהוליסט עם חיבה לערק.
צ'רלי עסוק גם במשחקי-כוח עם יריבו ששון נגרין (זאב רווח), השומר על מכונית מטופחת, ומרבה להטריד מינית את אחותו של מיקו. ששון מתקשה להביא ילד לעולם עם אשתו (נורית כהן), ופונה לפלורה (עדנה פלידל) מגדת העתידות, אמו של צ'רלי, לייעוץ. היא קוראת לו בקפה, ורואה שם יצור גבוה, שעל ששון לתלוש שיער ממנו, וכך תבוא לו ולאשתו הישועה. לששון חבר בריון בשם גדליה (משה איש-כסית). הסרט שזור במפגשים בין צ'רלי לששון, עם גדליה ובלעדיו, כאשר פעם ידם של השניים על העליונה ופעם צ'רלי גובר. שתיים מהסצנות הנחשבות למשעשעות ביותר בסרט מתרחשות במסעדה, בה כופה הגיבור התורן על יריבו לאכול מגוון רחב של מאכלים יחד.
גילה פוגשת בצ'רלי באקראי כשהוא מנהל משחקי מזל, ומבינה שרימה אותה. היא חוזרת הביתה נסערת ומסתגרת בחדרה. צ'רלי מצלצל אליה, אך היא מסרבת לדבר איתו. בלילה מגיע מיקו ומשכנע אותה שצ'רלי אכן אוהב אותה, ומזמין אותה לבוא איתו אל ביתו של צ'רלי. השניים מתפייסים. גילה מביאה את הוריה לפגוש את הוריו של צ'רלי. הם באים ומעמידים פנים כמשתפי פעולה, אולם הם כמובן מסרבים לקבל את צ'רלי הצ'חצ'ח: הם לא מבינים מה-מצאה בתם ב"פרא-אדם" הזה.
בינתיים, מפרש זכי לששון את פשר חזונה של פלורה: הדבר הגבוה הוא ג'ירפה. על ששון לתלוש שתי שערות משפמה. ששון עושה זאת, ואשתו נכנסת להיריון. הוא בא להודות להם. גם לילי מקבלת מהחבר שלה כרטיסי טיסה לחו"ל לה ולמיקו. בעיצומה של השמחה, מגיע צ'רלי. הוא מנשק את לילי מרוב שמחה. גילה רואה אותו, חושבת שהוא בוגד בה ונמלטת מהמקום. צ'רלי מנהל אחריה מרדף עם מכוניתו של ששון, ובמהלך המרדף הוא סוטה מהדרך והרכב נופל לתהום.
מיקו מתקשר לגילה, מסביר לה את שאירע ("הוא פצוע קשה, לא יודעים מה יש לו!") והיא ממהרת לבית החולים. היא עולה לחדרו של צ'רלי ומהחדר יוצאת אלונקת-מתים מכוסה סדין. "את באת אליו? מאוחר מדי. הוא מת", אומר לה זקן אחד. היא פורצת בבכי, ויורדת קומה. כשהיא פוסעת לאורך המסדרון, היא שומעת את קולו של צ'רלי, היושב לו במיטה, משחק בקלפים עם חבריו לחדר, כשחוץ מתחבושת לראשו הוא בסדר גמור. היא פורצת בצחוק היסטרי.
הסרט מסתיים בשדה-התעופה, שם נפרדים לשלום גילה וצ'רלי שנישאו בינתיים מלילי ומיקו. צ'רלי מנשק שוב את לילי, וסצנת-הפרידה שלו ממיקו היא אחד מרגעי-השיא בסרט. לילי ומיקו עולים למטוס, וצ'רלי ואשתו פונים לירח-הדבש.
הפקה > רקע

הסרט הופק על ידי חברת "פילמאור" שבבעלות האחים זבולוני. שמחה זבולוני נולד באיראן, גדל והתחנך בארץ ושירת בצה"ל. זבולוני פעל יחד עם יצחק יוספיאן ומשה סיני, שהיו שותפים לעריכה בסרט זה וכן בסרט חגיגה בסנוקר.
בגיל 24 הוא שב לאיראן והצטרף לחברת ההפקות "סינאפילם" בטהראן, שהייתה בבעלות אחיו. הרעיון לסרט מבוסס על סוגת סרטי ה"לוטי" שהייתה בזמנו בשיא הצלחתה באיראן. חלק מסרטים אלה הפיקה "סינאפילם" בעצמה. בסוגה זו לוטי, גיבור העלילה, הוא מעין "בחור קשוח" ועבריין שכונתי מן המעמד הנמוך המייצג סתירה לבני המעמד הגבוה וסגנונם המערבי. כאשר בת-עשירים מתאהבת בו נמצאים שני העולמות בקונפליקט. זבולוני החליט להפיק סרט ישראלי על בסיס אותו רעיון ופנה לעיתונאי אלי תבור כדי שיתאים את התסריט לקהל הישראלי.